|  |
| --- |
| **SLOVENŠČINA, 7. r.**  **27. 3. 2020, 97. ura**  **Snov: Kazalni zaimki (nadaljevanje)** |
| Dragi učenec, učenka, dober dan.  Nadaljujemo z obravnavo kazalnih zaimkov. |
| **1. NALOGA**  **V zvezek napiši novi naslov**  **6. KAZALNI ZAIMKI**  **Prepiši definicijo na str. 127 v polju ZAPOMNIM.SI** |
| **2. NALOGA**  **Reši še 6. nalogo in nalogo z g. Pravopisnikom na str. 127.**  **Rešitve prilagam zraven, a najprej reši sam-/a, potem preveri.**  **6. naloga**  Mama je rekla, da mi brez te knjige ne bo uspelo napisati obnove. Hotel sem si pomagati s tisto spletno stranjo, ki mi jo je priporočal prijatelj, a mi mama ni dovolila. Ko smo v šoli brali svoje obnove, je bila učiteljica presenečena, saj takih obnov od nas ni pričakovala. Na koncu sem tudi napisal, da o tej knjižni osebi nimam slabega mnenja. V tej knjigi je pisatelj predstavil probleme najstnikov v današnjem času. Knjige s takimi temami rad berem.  **MINUTKA Z G. PRAVOPISNIKOM**  Spraševal sem se, kdo bo popravil moje kolo in kdaj se bo lotil dela. Pri njegovih starših smo se zaklepetali še dolgo v noč. Naš sosed pogoste reče: Delam, kar hočem, pri komur hočem in tudi le toliko, kolikor hočem. Med vzponom v triglavski severni steni je planinca nenadoma obšla slabost. S sošolcem sem odšel k Marku. Zmagovalec kolesarske dirke je bil Boštjan, s čimer je prevzel tudi vodstvo v skupni razvrstitvi. |
| **3. NALOGA**  **V zvezek prepiši še spodnje naloge in reši primere. Še prilagoditev: učenci, ki ste usmerjeni na dopolnilni, rešite pri vsaki nalogi vsaj 2 primera.**    **1. V povedih podčrtaj kazalne zaimke.**  Take nesreče še nisem videl. To poročilo smo že brali. Na oni steni je visel urnik. Tolikšnega nereda že dolgo nisem videl.  **2. Vstavi ustrezni kazalni zaimek.**  \_\_\_\_\_\_ učenci so vedno prijazni. O \_\_\_\_\_\_ nesreči sem prebral v časopisu. Pred \_\_\_\_\_\_\_ psi je treba bežati. Včeraj je okoli Velenja divjala nevihta. \_\_\_\_\_ je uničila ves pridelek.  **Rešitve prilagam zraven, a najprej reši sam-/a, potem preveri.**  **1. V povedih podčrtaj kazalne zaimke.**  Take nesreče še nisem videl. To poročilo smo že brali. Na oni steni je visel urnik. Tolikšnega nereda že dolgo nisem videl.  **2. Vstavi ustrezni kazalni zaimek.**  Ti učenci so vedno prijazni. O tej nesreči sem prebral v časopisu. Pred temi psi je treba bežati. Včeraj je okoli Velenja divjala nevihta. Ta je uničila ves pridelek. |
| **Samo opomnik za učence pri dodatnem pouku**  Naj samo še spomnim, da sem v sredo objavila posebej navodila za dodatni pouk. Postavljen rok, da rešiš in mi pošlješ besedilo po el. pošti, je današnji petek. |
| S temi vajami končujemo obravnavo posameznih zaimkov. Naslednji teden bomo namenili še utrjevanju. Drugače pa: hej, petek je!  In če uporabim nekaj frazemov: zavihaj rokave in čim prej pod streho spravi še naloge pri ostalih današnjih predmetih, potem pa daj vse štiri od sebe. Naberi si novih moči in se beremo spet naslednji teden.  Lep pozdrav tebi in tvoji družini, učiteljica Simona L. S. |